कच्चे तेल की कीमतों में तेजी, पेट्रोल-डीजल के दाम में आज बदलाव नहीं
Petrol Price Today (11th April 2023) Update; What is the petrol rate today in Delhi Bhopal Jaipur Raipur Indore? Follow Petrol Price Latest Information On Dainik Bhaskar  देश के 16 राज्यों में पेट्रोल 100 रुपए प्रति लीटर के ऊपर है। मध्य प्रदेश, आंध्र प्रदेश, बिहार, महाराष्ट्र, कर्नाटक, मणिपुर
पेट्रोल और डीजल की कीमतों में आज यानी 11 अप्रैल को भी कोई बदलाव नहीं हुआ है। करीब 10 महीनों से दाम स्थिर बने हुए हैं। दिल्ली में पेट्रोल की कीमत 96.72 रुपए, जबकि डीजल 89.62 रुपए प्रति लीटर पर बिक रहा है। वहीं मुंबई में पेट्रोल 106.31 रुपए और डीजल 94.27 रुपए प्रति लीटर पर है। कच्चे तेल कीमत में आज मामूली गिरावट है। ये 85 डॉलर प्रति बैरल पर बना हुआ है।
मई 2022 के बाद से कीमतों में बदलाव नहीं
आखिरी बार मई 2022 में पेट्रोल-डीजल की कीमतों में बदलाव किया गया था। तब पेट्रोल पर 8 रुपए और डीजल पर 6 रुपए प्रति लीटर उत्पाद शुल्क घटाया गया था। इससे पेट्रोल और डीजल के दाम 9.5 रुपए और 7 रुपए कम हो गए थे। जुलाई 2022 में, महाराष्ट्र सरकार ने पेट्रोल और डीजल पर VAT में 5 रुपए और 3 रुपए प्रति लीटर की कटौती की थी।
16 राज्यों में पेट्रोल 100 के ऊपर
देश के 16 राज्यों में पेट्रोल 100 रुपए प्रति लीटर के ऊपर है। मध्य प्रदेश, आंध्र प्रदेश, बिहार, महाराष्ट्र, कर्नाटक, मणिपुर, तेलंगाना, पंजाब, झारखंड, सिक्किम, ओडिशा, केरल, तमिलनाडु, पश्चिम बंगाल, छत्तीसगढ़ और राजस्थान के सभी जिलों में पेट्रोल 100 रुपए पर पहुंचा गया है। वहीं डीजल की बात करें तो ये ओडिशा, राजस्थान और मध्य प्रदेश में 100 रुपए से भी ऊपर निकल गया है।
रूस से भारत का क्रूड-ऑयल इंपोर्ट इराक से दोगुना हुआ
रूस से भारत का क्रूड ऑयल का इंपोर्ट मार्च में बढ़कर 16.4 लाख बैरल पर डे (BPD) के नए हाई पर पहुंच गया है। इस तरह रूस से भारत का ऑयल इंपोर्ट इराक की तुलना में दोगुना हो गया है। एनर्जी कार्गो ट्रैकर वॉर्टेक्सा के मुताबिक, रूस लगातार छठे महीने भारत का सबसे बड़ा क्रूड ऑयल सप्लायर बना हुआ है।
भारत के क्रूड ऑयल के इंपोर्ट में रूस का हिस्सा एक-तिहाई से ज्यादा है। फरवरी 2022 में रूस-यूक्रेन युद्ध शुरू होने से पहले भारत के क्रूड ऑयल के इंपोर्ट में रूस की बाजार हिस्सेदारी 1% से भी कम थी। मार्च में रूस से भारत का क्रूड ऑयल इंपोर्ट बढ़कर 16.4 लाख बैरल पर डे हो गया। भारत के इंपोर्ट में रूस की हिस्सेदारी 34% हो गई है।
